תקציר תקנות וכללים לתחרות נווט

תוכן:

 מטרות התחרות

 חוקי התחרות - תקנות כלליות

 שרטוט הנווט

 ביצוע הנווט

 מבחן זמ"מ

 זיהוי נקודות / מבחן הזדהות

 נחיתת דיוק

 שימוש ברשם GPS (לא תורגם).

 ניקוד

 הדחה מהתחרות

 השתתפות בתחרות

 המטוס

 ערעור

 תוצאות סופיות

 נספחים:

1.  נספח מטרות קרקע.

2.  נספח שדה הנחיתה.

3.  נספח ניקוד החובה.

4.  נספח דוגמה למשימת נווט.

5.  נספח דוגמה לטופס תחרות

מטרות התחרות:

 שיפור יסודות הטיסה לרמה בה ניתן לנווט באופן עצמאי ב-VMC ללא עזרים טכניים, עד כמה שניתן.

 להוכיח שמירת נתיב מוכתב תוך שימוש מזערי בעזרים.

 להוכיח שמירת הנתיב תוך עמידה במבחן זמנים.

 להוכיח ביצוע משימות זיהוי מטרות תוך כדי נווט זמ"מ.

 להוכיח יכולת שליטה בנחיתה במסלול קצר וצר.

 ולסיכום - לבצע את משימות הצוות תוך הקפדה על דיוק ובטיחות.

א) חוקי התחרות:

1.  שפת הדיבור - אנגלית. (בתחרות בינלאומית .דיבור בשפה זרה ברדיו עלול לגרום להדחת הנבחרת כולה).

2.  אין לעשן בתדריך ובתחקיר.

3.  אין להחליף מטוסים בזמן התחרות. (המטוס מלווה את הצוות משך כל התחרות, מתחילתה ועד סופה).

4.  המפות בשימוש - 50,000(1:250,000 (לוא דווקא אוויריות).

5.  שימוש בעזרים - לפי החלטת השופט.

6.  שיטת הניקוד בתחרות היא כזאת, שעל כל ביצוע שאינו מושלם, מקבלים ניקוד לחובה (נקודות "רעות" -Penalties ), וזוכה הצוות שצבר מינימום ניקוד חובה, כמובן.

7.  התחרות כוללת: א. הכנת הנתיב (שרטוט מפה).

                            ב. עמידה בזמנים.

    ג. מבחן זיהוי נקודות (לפי צילומים ומטרות קרקע).

 ד. מבחן נחיתה.

8.  הנווט מתחיל בנק' התחלה-(SP), אחריה באות נקודות הזדהות בנתיב (CP’s), והוא נגמר בנק' הסיום-(FP).

 תקנות כלליות:

1.  לפני התחרות ייבדק המטוס והצוות (אין לקחת ציוד ונוסעים מעבר למותר בתקנון ומעבר למה שהחליט השופט הראשי).

2.  בין   15 דקות למכסימום 30 דקות לפני זמן ההמראה - תימסר מעטפת המשימה לצוות במטוס.

3.  אם המטוס לא מניע - יש להתקשר עם ההנהלה בלבד.

4.  בתכנית הטיסה מצוינת שעת נח' אחרונה. יש להקפיד לא לחרוג משעה זו.

5.   לאחר הנחיתה  יש להסיע  לחניה מיד לפי ההוראות. יש להמתין במטוס לאיסוף המטפה ואסור ליצור קשר עם אף אחד. המעטפה תימסר באחריות הצוות - בזמן כפי שצוין.

ב) שרטוט הנווט:

1.  הנווט כולל: נק' התחלה (SP); נקודות ביקורת (CP`s); נק' סיום (FP); ולעתים גם סיום ביניים והתחלת ביניים (intermediate FP / intermediate SP).

2.  נקודות אלו, להלן הנקודות , הינן המטרות אותן יש למצוא והן תתוארנה בברור בהוראות לתכנית הטיסה.

3.  הנקדות  חייבות להופיע במפת התחרות.

4.  הנקודות תינתנה כ:

 נק' ידועות וברורות לכל (מרכז ש"ת, למשל), או

 נ.צ. (אורך ורוחב), או

 כוון ומרחק מהנ"ל.

5.  נקודות מרשם (PP`s) הנן נקודות ציון המתוארות על המפה (הן בעלות סימן על המפה), שתינתנה במקרה ש-CP (נק"ז) כלשהו אינו מסומן במפה. המרחק מPP  ל - CP  לא יעלה על 2 מייל. במקרה זה תינתן בדף המשימה  סקיצה מוצפנת (ביחס לצפון) היכן ה-CP ביחס ל-PP.

6.  מרחקים יינתנו במי"מ (NM) או בק"מ (KM).

7.  הכוונים שיינתנו הנם מגנטיים או אמיתיים. (תינתן גם הנטייה המג. האזורית).

ג) ביצוע הנווט:

1.  הטיסה תתבצע מ-CP ל-CP.

2.  פניות וכוונים:

 אחרי המראה יש לעקוב בדייקנות אחר "הוראות העזיבה" (Departure Instructions) ולעבור מעל ה-SP בכוון היציאה של הלג הראשון (O.B. Track).

 את כל יתר הנקודות (CPs ו-FP) יש לעבור בכוון ההגעה אליהן (I.B. Track).

 אחרי ה-FP (נק' הסיום) יש לעקוב בדייקנות אחר הוראות ההצטרפות (Arrival Instructions).

 אין לבצע פניות של יותר מ-*90 בנתיב.

3.  המראה:

 ההמראה היא באחריות כל צוות, ועליו לצאת בזמן שנקבע לו. הסטייה המותרת ללא נקוד חובה היא 59 שניות. אחור של 60 שניות יגרום ל3 נקודות חובה וכל שניה נוספת של חריגה תוסיף לצוות 3 נקותעד מכסימום של 300 נקודת.  סטיה של מעל  2:40  דקות  תגרום לפסילת  הצוות  והוא  לא יוכל להמשיך בתחרות.

ד) מבחן זמ"מ:

1.  זמנים יתוכננו ע"י שופט התחרות ויינתנו בהוראות לנווט בדף המשימה.

2.  זמנים יינתנו בשעה מקומית, UTC או EET (מצטבר אחה"מ). [(HH:)MM:SS].

3.  הזמנים יחושבו עפ"י המהירות שמסר הטייס.

4.  ה-TAS המדווח חייב להיות מעל 70 ובכפולות של "5".

5.  שופט התחרות יחליט באם להתחשב ברוח חזויה. הרוח שתחושב תופיע בטופס ה-FP.

6.  בנקודות הבאות תהיה מדידה של זמנים:

 המראה.

 SP.

 2 CPs כלשהן לפחות.

 FP.

 נחיתה.

7.  יש לעבור מעל כל הנק' בין 500-1000 רגל מעפ"ש (לצורך בטיחות ולצורך זיהוי) במרחק של לא יותר מ0.5 מייל.

ה) זיהוי נקודות / מבחן הזדהות:

1.  כל צוות מקבל במעטפה  2 סטים של תמונות: תמונות CP’s ותמונות נתיב.


א. תמונות CP’s:

 התמונות מצולמות מכל זווית (לוא דווקא בכוון הטיסה).

 התמונות הנן אמיתיות או שיקריות!, כלומר תמונת אמת של ה-CP או תמונה שצולמה במקום אחר. הצוות יחליט, ויסמן בטופס התחרות, לכל תמונה, אם היא אמיתית או לא.

 תמונות ה-CP’s מסודרות לפי הסדר.

 תמונות שאינן נכונות (שיקריות) מצולמות באתרים שאינם קרובים ל-CP. המרחק המזערי הוא  ½ NM מהנק' הנכונה.

ב. תמונות נתיב:

 התמונות מצולמות בכוון הטיסה או בזוית מרבית של עד ÷45 לצדדים.

 כל התמונות צולמו לאורך הנתיב ובמרחק מרבי של 300 מ' לימין או לשמאל.

 תמונות הנתיב אין מסודרות לפי סדר! אין תמונות נתיב לפני ה SP  ו5 מייל אחריה ,במרחק הקטן מ0.5   מייל מכל CP  ואחרי  הFP .

 יש לזהות את המקום המוקף בעיגול, ולמלא בטופס התחרות את מרחקו מהנ.צ. הקודם (CP או PP - מה שמופיע במפה).

2.  בנוסף לתמונות CP ותמונות נתיב, יכולות להיות גם מטרות קרקעיות, המסומנות בנקודות ה-CP ולאורך הנתיב:

   א. הסימן הינו בולט וגדול (לנ.צ.-אות,ולנתיב- סימן.ראה נספח סימני CP וסימני נתיב).

   ב. מרחקה המרבי מהנתיב של מטרה מסומנת - 100מ'.

   ג. גם כאן יש לציין בטופס התחרות היכן נמצאת (CP / מרחק מ-CP קודם).

3.  אין תמונות ו/או מטרות נתיב לפני ה-SP ואחרי ה-FP.

4.  כמו כן אין תמונות / מטרות נתיב במרחק קטן מ-½ NM משום CP.

ו) נחיתת דיוק (נספח II):
1.  המבחן ייערך, בד"כ, בנחיתה לעצירה מלאה (אלא אם מתקיים בנק' של נח' ביניים).

2.  הגישה לנחיתה: רגילה. מותר שימוש בכוח / מדפים / החלקה הכל לפי רצון הטייס.

3.  הנחיתה חייבת להתבצע על 2 הגלגלים הראשיים, למעט אם הוכרזה רוח צולבת. (קיומה של "רוח צולבת" לעניין התחרות תצוין ע"י הצבת דגל 50 מ' לפני נק' הנגיעה וכן ע"י הכרזה בקשר). רוח צולבת תוכרז כשרכיב רוח הצד 8 קשרים,ולפי החלטת השופט. במקרה זה תתבצע הנחיתה על גלגל ראשי אחד בצד הרוח.

4.  בכל מקרה חייב גלגל האף להישאר באוויר עד ששני הגלגלים הראשיים נגעו בקרקע.

5.  מטוסי גלגל זנב ינחתו כאשר גלגל הזנב נמצא מתחת למצב אופקי מאוזן.

6.  נק' הנחיתה תחשב נק' הנגיעה של הגלגל/גלגלים הראשיים.

7.  במקרה של דילוגים/ קפיצות בנחיתה (אחרי הנגיעה הראשונה) - נק' הנחיתה תחשב הראשונה או האחרונה - זו שתתן ניקוד חובה גבוה יותר.

8.  ניתור ייחשב מצב בו אחד הגלגלים הראשיים ניתר לגובה העולה על קוטרו, אחרי הנגיעה הראשונית.

9.  ברוח צולבת מעל 15 ק' וברוח גב של מעל 5 קשרים תבוטל תחרות זו.

10.  "Abnormal Landing" (נחיתה לא תקנית) תחשב בכל אחד מהמקרים הבאים:


א. גלגל אף נגע ראשון או ביחד עם הגלגלים הראשיים, או, במטוסי גלגל זנב,

    גלגל הזנב היה מעל למצב המאוזן בעת הנגיעה.

ב. גלגל ראשי אחד באוויר (מעל לקוטרו) ואחד נוגע, כאשר לא הוכרזה רוח צד.

ג. כשהוכרזה רוח צולבת והגלגל ההפוך נגע ראשון והשני מעל גובה קוטר מהקרקע.

ד. אם חלק מהמטוס שאיננו גלגל נוגע בקרקע.

ה. קיפול מדפים בתוך הקטע המסומן ולפני הנחיתה.

ו. נח' עם גלגלים/ בלמים נעולים.


ניקוד החובה של ביצוע "נח' לא תקנית" (ראה נספח) יתווסף לניקוד של הנחיתה.

ז) שימוש ברשם GPS:

   הפרק לא תורגם.

ח) ניקוד:

   ראה נספח III מצורף.

ט) הדחה מהתחרות:

   תעשה בכל אחד מהמקרים הבאים:

1.  התנהגות שאינה הולמת (על הקרקע או באוויר).

2.  טיסה מסוכנת (המסכנת חיי אדם, מטוסים או מבנים).

3.  מחאה פומבית, השמצה או התנהגות לא ספורטיבית כלפי שופט ו/או מתחרים אחרים.

4.  אי ציות לחוקי התחרות או הפרת תקנות רלוונטיות.

5.  שימוש בציוד אסור.

6.  זיוף תוצאות.

הדחת נבחרת תעשה במקרה של דיבור בשפה שאיננה אנגלית, שימוש בתדר אחר, שאינו מוקצה לצורך התחרות, או השתתפותם של אנשים שאינם מורשים.

י) השתתפות בתחרות:

1.  מספר צוותים מרבי בנבחרת - 5.

2.  כל צוות כולל טייס + נווט. אין לקחת כל נוסע נוסף.

3.  הטייסים חייבים להיות בעלי רשיון טייס כחוק (לפחות רשיון פרטי).

4.  כל המשתתפים חייבים להיות חברים באגודה אותה הם מייצגים, וכן בעלי רשיון FAI Sporting License מאושר ע"י הארגון.

5.  למדינה המארחת מותר לשתף מכס' צוותים לפי הנבחרת האורחת הגדולה ביותר.

6.  ניתן להזמין צוותים בודדים כאורחים לתחרות.

7.  לכל מדינה ימונה מנהל, שישמש כדובר הנבחרת. מותר, שהמנהל יהיה אחד מאנשי הצוותים, אך יש להודיע על כך מראש למארגן התחרות.

8.  מותר לכל נבחרת להביא לאתר התחרות מכונאים, מעודדים וצופים.

יא) המטוס:

1.  תקני לתחרות הוא מטוס בוכנה, טורבו-פרופ ודאון ממונע עם מנוע קבוע ו3- כני נחיתה.

2.  מה' האוויר האמיתית המזערית המותרת - 70 ק'. יש להצהיר על מה' בכפולות של5-ק'.

3.  למטוס מינ' דלק לביצוע הנתיב (מכס' NM140) לפי מהירותו בתחרות + 10% + רזרבת VFR לפי תקנות המדינה המארחת.

4.  במטוס מכשיר קשר תקין.

5.  לכל המטוסים באי התחרות יש ביטוח צד ג'. (עותק באנגלית יישלח למארגן התחרות).

6.  המטוסים יחנו בשטח פתוח. כל צוות ידאג לאבטח את מטוסו בקשירות מתאימות.

יב) ערעור:

1.  רק למתחרים הזכות לערער, וגם אז - רק דרך מנהל הנבחרת.

2.  מיד כשיהיו בידו - ייתן מנחה התחרות את תוצאות הנבחרת למנהל עבור הצוותים.

3.  לכל מנהל יש שעה אחת לבחון את התוצאות. ערעור, אם נדרש, יוגש בכתב, ללא צורך בתשלום, וחתום ע"י אחד מחברי הצוות.
4.  רק לאחר הגשת הערעור בכתב, יבחן הצוות ומהל התחרות את דף התוצאה הרלבנטי וטעות ניקוד ברורה תתוקן מיד.

יג) תוצאות סופיות:

1.  לקביעת המיקום יצבור כל צוות ניקוד חובה בכל אחד מהשלבים והמבחנים.

2.  האלוף יהיה הצוות עם מינימום נקודות החובה.

3.  במקרה של תיקו - יש עדיפות למהירות הטיסה הגבוהה יותר. אח"כ לעמידה בזמנים.

4.  לאליפות נבחרתית - יסוכמו התוצאות של שני הצוותים הראשונים בכל נבחרת.

רשימת נספחים:

1.  נספח מטרות קרקע.

2.  נספח שדה הנחיתה.

3.  נספח ניקוד החובה.

4.  נספח דוגמה למשימת נווט.

5.  נספח דוגמה לטופס תחרות (2 סוגים).

